b'\n_START_ARTICLE_\nLavtarski Vrh\n_START_SECTION_\nNOB\n_START_PARAGRAPH_\nKonec leta 1943 je Lavtarski Vrh postal najbolj izpostavljeno opori\xc5\xa1\xc4\x8de za obrambo osvobojenega ozemlja na Gorenjskem in izhodi\xc5\xa1\xc4\x8de za enote 9. korpusa pri ru\xc5\xa1enju \xc5\xbeelezni\xc5\xa1ke proge med Medvodami in Kranjem, pri prehajanju Save, v zvezi z mobilizacijo ter oskrbovanjem s hrano na Sor\xc5\xa1kem polju. Prvi bataljon Pre\xc5\xa1ernove brigade je ob podpori minercev in in\xc5\xbeenircev  16.5.1944 odbil napad nem\xc5\xa1kih in domobranskih enot  in jim prizadel znatne izgube, sam pa imel 12 mrtvih in 9 pogre\xc5\xa1anih. Da bi prepre\xc4\x8dil nastanitev sovra\xc5\xbenikove posadke, je minerski vod 15.3.1945 na Lavtarskem Vrhu poru\xc5\xa1il cerkev in \xc5\xbeupni\xc5\xa1\xc4\x8de.'